DRT ส่งโมเดลร้าน DIAMOND Cafe ออกบูธงาน “Thailand Coffee Fest” เจาะลูกค้า SME
DRT ส่งแพ็คเกจงานก่อสร้างและรูปแบบร้าน “DIAMOND Cafe” ร่วมออกบูธในงาน “Thailand Coffee Fest 2022: The Future ออกแบบอนาคตกาแฟไทย” หวังเจาะกลุ่มลูกค้า SME
DRT ส่งแพ็คเกจงานก่อสร้างและรูปแบบร้าน “DIAMOND Cafe” ร่วมออกบูธในงาน “Thailand Coffee Fest” หวังเจาะกลุ่มลูกค้า SME
14 ก.ค. 2565

นางสาวพิชญานันท์ ล้อวรลักษณ์ ผู้ช่วยประธานเจ้าหน้าที่บริหารสายการขายและการตลาด บริษัท ผลิตภัณฑ์ตราเพชร จำกัด (มหาชน) หรือ DRT กล่าวว่า ภาพรวมเศรษฐกิจในครึ่งปีหลังของปี 65 มีแนวโน้มปรับตัวดีขึ้นหลังภาครัฐผ่อนคลายการสวมหน้ากากอนามัยในที่สาธารณะ ส่งผลต่อบรรยากาศการจับจ่ายใช้สอยของผู้บริโภคดีขึ้นและเป็นโอกาสของผู้ประกอบการ SME ที่ลงทุนเริ่มต้นทำธุรกิจขนาดเล็กโดยใช้เงินลงทุนไม่มาก
โดยร้านกาแฟเป็นธุรกิจที่ผู้ประกอบการให้ความสนใจลงทุนเป็นจำนวนมาก ซึ่งในธุรกิจดังกล่าวมีผู้ให้บริการให้คำปรึกษาเกี่ยวกับการบริหารจัดการร้าน การเลือกวัตถุดิบและเครื่องชงกาแฟ แต่ยังขาดผู้ให้บริการรับก่อสร้างร้านกาแฟที่มีคุณภาพและได้มาตรฐานที่เชื่อถือได้เข้ามาช่วยบริหารจัดการด้านค่าใช้จ่ายงานก่อสร้างร้าน
ทั้งนี้ “ตราเพชร” ได้นำคอนเซ็ปต์ “สวยครบเซต ตราเพชรทั้งหลัง” ที่มีผลิตภัณฑ์หลากหลายทั้งวัสดุก่อสร้างและวัสดุตกแต่ง เช่น สินค้ากลุ่มหลังคา, กลุ่มไม้สังเคราะห์ ฯลฯ สามารถตอบสนองการก่อสร้างบ้านได้ทั้งหลัง มาต่อยอดสู่การนำเสนอผลิตภัณฑ์ DIAMOND Cafe เพื่อตอบโจทย์ความต้องการของผู้ที่ลงทุนทำธุรกิจร้านกาแฟ
โดยได้เข้าร่วมออกบูธในงาน Thailand Coffee Fest 2022: The Future ออกแบบอนาคตกาแฟไทย เพื่อนำแพ็คเกจงานก่อสร้างและรูปแบบร้าน DIAMOND Cafe สำหรับเป็นอีกหนึ่งทางเลือกให้แก่ผู้ประกอบการที่ต้องการเปิดร้านแบบ Stand alone เริ่มต้นทำธุรกิจร้านกาแฟที่ต้องการคุมภาระค่าใช้จ่ายด้านงบประมาณและระยะเวลาก่อสร้าง
โดยการออกแบบร้านที่ใช้วัสดุก่อสร้างภายใต้แบรนด์ “ตราเพชร” ทั้งหลัง ที่มีความหลากหลายของสินค้าและคำนึงถึงฟังก์ชันการใช้งานพร้อมตกแต่งภายใน พร้อมให้ผู้ประกอบการเริ่มทำธุรกิจร้านกาแฟ ในราคาพิเศษเริ่มต้นเพียง 3.99 แสนบาท สำหรับโมเดลไซส์ ECO ขนาด 12 ตารางเมตร ใช้เวลาก่อสร้างเพียง 30 วัน โมเดลไซส์ S ขนาด 16 ตารางเมตร ราคา 4.39 แสนบาท และโมเดลไซส์ M ขนาด 20 ตารางเมตร ราคา 4.99 แสนบาท